วิปฝ่ายค้าน พอใจถกงบฯ วันแรก เผยเปิดฟรีโหวต ไม่หวั่นงูเห่าโผล่
สุทิน เผยวิปฝ่ายค้านพอใจทุกคนทำหน้าที่ ถก พ.ร.บ.งบฯ 63 วันแรก ยันไม่ลากยาวอภิปราย เปิดฟรีโหวตไม่หวั่นงูเห่าโผล่เมื่อวันที่ 9 ม.ค.63 ที่รัฐสภา นายสุทิน คลังแสง ประธานคณะกรรมกรรมการพรรคร่วมฝ่ายค้าน (วิปฝ่ายค้าน) กล่าวถึงการประเมินการอภิปรายร่างพระราชบัญญัติ (พ.ร.บ.) งบประมาณรายจ่ายประจำปีงบประมาณ 2563 ว่า ก็ดี ทุกคนทำหน้าที่กันดี บรรยากาศสภาฯ เป็นไปด้วยความเรียบร้อย เพียงแต่ว่าเวลาจำกัดคนละแค่ 7 นาที ดูน้อยเกินไป แต่ถือว่าได้สะท้อนและท้วงติงในหลายเรื่อง แต่สุดท้ายเสียงข้างมากก็ต้องไปตามเสียงข้างมาก โดยเฉพาะการอภิปรายงบประมาณ เมื่อวันที่ 8 ม.ค.ที่ผ่านมา ในส่วนของงบประมาณกระทรวงกลาโหม ถือว่าเป็นประโยชน์ ฉะนั้นการอภิปรายในวันนี้จะเป็นไปด้วยดีเมื่อถามว่า ประธานสภาฯ แจ้งว่า กรรมาธิการฯ ใช้เวลาชี้แจงยืดเยื้อเกินไปนั้น นายสุทิน กล่าวว่า อันนี้ก็มีส่วน แต่เรื่องหนึ่งที่ควรสังเกตก็คือ การอภิปรายในสภาฯ เมื่อวันที่ 8 ม.ค.ที่ผ่านมา อยากให้เล็งเห็นข้อดีการอภิปรายเป็นไปด้วยความเรียบร้อย ไม่มีปัญหาการประท้วงเหมือนในอดีต แต่ว่าคณะกรรมาธิการฯ ใช้เวลาชี้แจงเยอะ แต่ก็ไม่ได้เป็นผลเสียและเป็นประโยชน์ เพียงแต่เวลาของเราน้อย เราต้องบริหารเวลาของเราให้ได้เท่านั้นเอง ซึ่งการเข้าชี้แจงดีกว่าไม่ชี้แจง ส่วนการอภิปรายในวันนี้มีหลายกระทรวงที่สำคัญ เช่น กระทรวงเกษตรฯ และ กระทรวงคมนาคม น่าจะใช้เวลายาวพอสมควรสำหรับ 2 กระทรวงนี้ แต่ ณ วันนี้ยังไม่มีการขยายวันเพิ่ม ยังคงกำหนดเดิม เพราะ ส.ส.มีข้อจำกัดเสาร์-อาทิตย์ต้องลงไปร่วมกิจกรรมในพื้นที่ เนื่องจากวันที่ 11 ม.ค.นี้ เป็นวันเด็กเมื่อถามว่า ท่าทีของฝ่ายจะงดออกเสียงใช่หรือไม่ นายสุทิน กล่าวว่า เมื่อวันที่ 8 ม.ค.เป็นการอภิปรายในวาระ 2 ส่วนใหญ่งดออกเสียง แต่วาระ 3 จะต้องมีการประเมินอีกครั้ง แต่มีแนวโน้มสูงว่าจะมีการโหวตงดออกเสียง ซึ่งขณะนี้ยังประเมินอะไรไม่ได้ เพราะยังเหลือกระทรวงสำคัญๆ ที่ยังไม่ได้อภิปราย ส่วนวางกรอบการลงมติอย่างไร เพราะพรรคเสรีรวมไทยจะไม่ร่วมลงมตินั้น ถือเป็นจุดยืนของพรรคเสรีรวมไทยมาตั้งแต่แรก เราเข้าใจกัน และให้เป็นอิสระไม่มีปัญหาเมื่อถามว่า จากคะแนนเสียงที่โหวตกัน เมื่อวันที่ 8 ม.ค.ที่ผ่านมา มีความผิดปกติหรือไม่ว่าจะเกิดงูเห่า นายสุทิน กล่าวว่า ยังไม่เห็นอะไรผิดปกติ ยังดูยาก และบางมาตรา ส.ส. ฝ่ายค้านก็ไปลงคะแนนคนละทางกับฝ่ายค้าน ในฐานะกรรมาธิการฯ เสียงข้างน้อยเขาก็ต้องลงคะแนนในแบบของเขา จึงทำให้แยกแยะยาก แต่ไม่ถือว่าเป็นเสียงแตก คาดว่าจะเห็นชัดเจนในวาระ 3เมื่อถามว่า ในวาระ 3 การลงคะแนนจะเป็นเอกภาพหรือไม่ นอกเหนือจากพรรคเสรีรวมไทย นายสุทิน กล่าวว่า ก็จะพยายามให้เป็นไปในแนวทางเดียวกัน แต่คงไม่ถึงกับบังคับ 100 เปอร์เซ็นต์ ถ้ามีเหตุมีผลก็อาจจะปล่อยให้พรรคร่วมฝ่ายค้านฟรีโหวตได้ แต่ได้มีการกำชับ ส.ส.ทุกคนดูและฟังข้อมูลให้ชัด โดยคำนึงถึงประโยชน์ของประเทศ และระมัดระวังเรื่องที่สังคมกำลังจับตามองอยู่ และการเปิดฟรีโหวตไม่ทำให้งูเห่าแสดงตัว เพราะฟรีโหวตไม่ได้หมายความว่า ฟรีโหวตทุกคน แต่เป็นฟรีโหวตของแต่ละพรรค ฉะนั้นงูเห่าคงอาศัยช่องทางนี้ไม่ได้
สุทิน เผยวิปฝ่ายค้านพอใจทุกคนทำหน้าที่ ถก พ.ร.บ.งบฯ 63 วันแรก ยันไม่ลากยาวอภิปราย เปิดฟรีโหวตไม่หวั่นงูเห่าโผล่ 
สุทิน คลังแสง,เพื่อไทย,ฝ่ายค้าน,อภิปราย,พ.ร.บ.งบฯ 63,ข่าวทั่วไป